Jon Inge Høiland

Jon Inge Høiland (født 1977) er en norsk fotballeder og tidligere fotballspiller som er styreleder for Kongsvinger IL Toppfotball.Nytt styre klart: Høiland ny leder - Rimfeldt inn 

Høiland spilte midtstopper eller høyreback og er bokført med 25 A-landskamper og 23 U-21-landskamper. Høiland startet sin karriere i Faaberg.

Han spilte for Rosenborg etter en overgang fra Stabæk i desember 2010, kontrakten varte ut 2013. Han kom til Stabæk fra den svenske klubben Malmö som han spilte for fra 2003 til 2007, med unntak av et låneopphold i 2006 i Bundesliga-klubben Kaiserslautern. Med Stabæk vant han seriegull i 2008. Høiland returnerte til Stabæk i 2014, som ble hans siste sesong som fotballspiller på toppnivå. Han fortsatte å jobbe i Stabæk i salg og marked fram til 2017. Han har også spilt for Snarøya nedover i divisjonssystemet etter han ga seg som aktiv fotballspiller i Stabæk.

Høiland scoret et dramatisk mål for Malmö i 2004 i finalekampen i Allsvenskan. Malmös Niklas Skoog bommet på en straffe, men Høiland scoret på returen, og Malmö fikk 1-0 og vant dermed Allsvenskan.

 Referanser 

 Eksterne lenker 

 Profil på RBK.no

Kategori:Norske fotballspillere
Kategori:Norske fotballedere
Kategori:Norske landslagsspillere i fotball for herrer
Kategori:Fotballspillere for Bryne FK
Kategori:Fotballspillere for Kongsvinger IL Toppfotball
Kategori:Fotballspillere for IFK Göteborg
Kategori:Fotballspillere for Malmö FF
Kategori:Fotballspillere for 1. FC Kaiserslautern
Kategori:Fotballspillere for Stabæk Fotball
Kategori:Fotballspillere for Rosenborg BK
Kategori:Norske fotballspillere i Sverige
Kategori:Norske fotballspillere i Tyskland